PROIECT CONTRACT
Contract de lucrari

nr. ______ data ___________

Preambul

In temeiul Legii nr.98/2016 privind achizitiile publice, s-a incheiat prezentul contract de lucrari,   intre

Directia Administrarea Domeniului Public şi Privat adresa sediu Petroşani, str.1 Decembrie 1918, nr.93. telefon/fax 0254/541220, 0254/541221, fax 0354/801048 cod fiscal RO16982459, cont RO07TREZ24A840303200109X, deschis la Trezoreria Petroşani, reprezentata prin Visan Daniel Adinel având funcţia de director executiv DADPP  în calitate de achizitor, pe de o parte

si 

SC_____________________,  adresa sediu ______________,  telefon/fax ________________,  numar de ordine in registrul comertului ________,  cod fiscal__________ ,  cont trezorerie __________________, deschis la Trezoreria ___________, reprezentata prin _________, avand functia de ________________, in calitate de  executant, pe de alta parte.

2. Definitii 

2.1 - În prezentul contract următorii termeni vor fi interpretaţi astfel:

a. contract – contractul cu titlu oneros, asimilat, potrivit legii, actului administrativ, incheiat in scris intre unul sau mai multi operatori economici si una ori mai multe autoritati contractante, care are ca obiect executia de lucrari, furnizarea de produse sau prestarea de servicii;

b.achizitor şi executant - părţile contractante, aşa cum sunt acestea numite în prezentul contract;

c.parte – achizitorul sau executantul, astfel cum rezultă din context

d.preţul contractului - preţul plătibil executantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;

e.amplasamentul lucrării - locul unde executantul execută lucrarea;
f.utilajele executantului - aparatele, maşinile, vehiculele şi altele asemenea necesare pentru execuţia şi terminarea lucrărilor şi remedierea oricăror defecţiuni.  

g.materiale - produse de orice tip (altele decât echipamentele) care fac parte din lucrări inclusiv livrarea de materiale (dacă există) furnizate de către executant, potrivit prevederilor contractului;

h.lucrări provizorii - toate lucrările provizorii de orice tip, necesare pe şantier pentru execuţia şi terminarea lucrărilor şi remedierea oricăror defecţiuni;

i.recepţia la terminarea lucrărilor – recepţia efectuată la terminarea completă a lucrărilor, unui obiect sau a unei părţi din construcţie, independentă, care poate fi utilizată separat.

j.recepţia finală – recepţia efectuată după expirarea perioadei de garanţie.

k.proces verbal de recepţie la terminarea lucrărilor – documentul întocmit şi semnat în conformitate cu Regulamentul de recepţie a lucrărilor de construcţii şi instalaţii aferente acestora, de către comisia de recepţie numită de către achizitor, la cererea reprezentantului autorizat al acestuia, recomandând sau nu recepţionarea lucrărilor, sau a unei părţi de lucrare (după caz) de către achizitor;
l.proces verbal de recepţie finală - documentul întocmit şi semnat în conformitate cu Regulamentul de recepţie a lucrărilor de construcţii şi instalaţii aferente acestora, de către comisia de recepţie numită de către achizitor, la cererea reprezentantului autorizat al acestuia, prin care se precizează data la care executantul şi-a încheiat obligaţiile prevăzute în contract.
m.penalitate contractuală: despăgubirea stabilită în contractul de execuţie lucrări ca fiind plătibilă de către una din părţile contractante către cealaltă parte, în caz de neîndeplinire sau îndeplinire necorespunzătoare a obligaţiilor din contract;
n.garanţia de bună execuţie : garanţia se constituie de către executant în scopul asigurării autorităţii contractante de îndeplinirea cantitativă, calitativă şi în perioada convenită a contractului. 

o.perioada de garanţie acordată lucrărilor : perioada de timp cuprinsă între data recepţiei şi terminarea lucrărilor, a cărei durată se stabileşte prin contract şi în cadrul căreia, executantul are obligaţia înlăturării, pe cheltuiala sa, a tuturor deficienţelor apărute datorită nerespectării clauzelor şi specificaţiilor contractuale sau a prevederilor reglementărilor tehnice aplicabile.

p.forţa majoră - orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

r.act adiţional: document prin care se pot modifica termenii şi condiţiile contractului, cu acordul ambelor parti; 
s.zi - zi calendaristică; an - 365 zile.

3. Interpretare
3.1- In prezentul contract, cu exceptia unei prevederi contrare cuvintele la forma singular vor include forma de plural si vice versa, acolo unde acest lucru este permis de context.

3.2 -Termenul “zi”sau “zile” sau orice referire la zile reprezinta zile calendaristice daca nu se specifica in mod diferit.

Clauze obligatorii
4.  Obiectul principal al contractului
4.1 - Executantul se obliga sa execute, sa finalizeze si sa remedieze orice defecte ale lucrarii “Reparatii curente in parcul Carol Schreter din municipiul Petrosani” in perioada convenita si in conformitate cu obligatiile asumate prin prezentul contract.

4.2 – Achizitorul se obliga sa plateasca executantului pretul convenit in prezentul contract pentru lucrarea “Reparatii curente in parcul Carol Schreter din municipiul Petrosani”.
5.  Pretul contractului
5.1 - Pretul convenit pentru indeplinirea contractului, respectiv pretul lucrarilor executate, platibil executantului de catre achizitor, conform propunerii financiare, este de _________ lei, la care se adauga TVA _________ lei. 

6. Durata contractului
6.1 – Durata prezentului contract este de 3 luni.

6.2 - Prezentul contract intra in vigoare la data semnarii de catre parti si produce efecte pana la incheierea procesului verbal de receptie finala a lucrarilor contractate si eliberarea garantiei de buna executie. 
Executarea contractului 

7.1 – Executarea contractului incepe dupa constituirea garantiei de buna executie si dupa emiterea ordinului de incepere a lucrarilor. 

Standarde

8.1 (1)- Executantul garanteaza ca la data receptiei lucrarea executata va avea calitatile declarate de catre acesta in contract, va corespunde reglementarilor tehnice in vigoare si nu va fi afectata de vicii care ar diminua sau ar anula valoarea ori posibilitatea de utilizare, conform conditiilor normale de folosire sau celor specificate in contract.

       (2)- La lucrarile la care se fac incercari calitatea probei se considera realizata daca rezultatele se inscriu in tolerantele admise prin reglementarile tehnice in vigoare.

       (3)- Executantul garanteaza ca va respecta obligatiile referitoare la conditiile de munca si protectia muncii, protectia mediului conform legislatiei in vigoare: Legea nr.319/2006 privind securitatea si sanatatea in munca, HG nr.1091/2006 cerinte minime de securitate si sanatate pentru locul de munca, OUG nr.195/2005 privind protectia mediului, modificata si completata si Legea nr.307/2006 privind apararea impotriva incendiilor.

9. Documentele contractului

9.1  - Documentele contractului sunt:

a) propunerea financiara;

b) garantia de buna executie a lucrarilor;

c)  actele aditionale, daca este cazul.

9.2 - Orice contradictie ivita intre documentele contractului se va rezolva prin aplicarea ordinei de prioritate stabilita la art.9.1.

10. Obligatiile principale ale executantului 

10.1 - (1) Executantul are obligatia de a executa si finaliza lucrarile precum si de a remedia viciile ascunse, cu atentia si promptitudinea cuvenita, in conformitate cu obligatiile asumate prin prezentul contract. 

(2) Executantul are obligatia de a supraveghea lucrarile, de a asigura forta de munca, materialele, instalatiile, echipamentele si utilajele necesare pentru indeplinirea corespunzatoare a contractului. 

10.2. - (1) Executantul este pe deplin responsabil pentru conformitatea, stabilitatea si siguranta tuturor operatiunilor executate pe santier precum si pentru procedeele de executie utilizate, cu respectarea prevederilor si a reglementarilor legii privind calitatea in constructii. 

            (2) Executantul are obligatia de a pune la dispozitia achizitorului, la termenele precizate in anexele contractului, caietele de masuratori (atasamentele) si, dupa caz, in situatiile convenite, desenele, calculele, verificarile calculelor si orice alte documente pe care executantul trebuie sa le intocmeasca sau care sunt cerute de achizitor.

10.3 - (1) Executantul are obligatia de a respecta si executa dispozitiile achizitorului in orice problema, mentionata sau nu in contract, referitoare la lucrare. In cazul in care executantul considera ca dispozitiile achizitorului sunt nejustificate sau inoportune, acesta are dreptul de a ridica obiectii, in scris, fara ca obiectiile respective sa il absolve de obligatia de a executa dispozitiile primite, cu exceptia cazului in care acestea contravin prevederilor legale.

10.4 - (1) Executantul este responsabil de trasarea corecta a lucrarilor fata de reperele date de achizitor precum si de furnizarea tuturor echipamentelor, instrumentelor, dispozitivelor si resurselor umane necesare indeplinirii responsabilitatii respective.

           (2) In cazul in care, pe parcursul executiei lucrarilor, survine o eroare in pozitia, cotele, dimensiunile sau aliniamentul oricarei parti a lucrarilor, executantul are obligatia de a rectifica eroarea constatata, pe cheltuiala sa, cu exceptia situatiei in care eroarea respectiva este rezultatul datelor incorecte furnizate, in scris, de catre achizitor. 

10.5 - Pe parcursul executiei lucrarilor si a remedierii viciilor ascunse, executantul are obligatia:

i)de a lua toate masurile pentru asigurarea tuturor persoanelor a caror prezenta pe santier este autorizata si de a mentine santierul (atat timp cat acesta este sub controlul sau) si lucrarile (atat timp cat acestea nu sunt finalizate si ocupate de catre achizitor) in starea de ordine necesara evitarii oricarui pericol pentru respectivele persoane;

ii)de a lua toate masurile rezonabil necesare pentru a proteja mediul pe si in afara santierului si pentru a evita orice paguba sau neajuns provocate persoanelor, proprietatilor publice sau altora, rezultate din poluare, zgomot sau alti factori generati de metodele sale de lucru.

10.6 - Executantul este responsabil pentru mentinerea in buna stare a lucrarilor, materialelor, echipamentelor si instalatiilor care urmeaza a fi puse in opera de la data primirii ordinului de incepere a lucrarii pana la data semnarii procesului verbal de receptie a lucrarii. 

10.7 - (1) Pe parcursul executiei lucrarilor si a remedierii viciilor ascunse, executantul are obligatia, in masura permisa de respectarea prevederilor contractului, de a nu stanjeni inutil sau in mod abuziv:


a) confortul riveranilor, sau


b) caile de acces, prin folosirea si ocuparea drumurilor si cailor publice sau private care deservesc proprietatile aflate in posesia achizitorului sau a oricarei alte persoane.

           (2) Executantul va despagubi achizitorul impotriva tuturor reclamatiilor, actiunilor in justitie, daunelor-interese, costurilor, taxelor si cheltuielilor indiferent de natura lor, rezultand din sau in legatura cu obligatia prevazuta la alin.(1), pentru care responsabilitatea revine executantului.

10.8 - (1) Executantul are obligatia de a utiliza in mod rezonabil drumurile sau podurile ce comunica cu sau sunt pe traseul santierului si de a preveni deteriorarea sau distrugerea acestora de catre traficul propriu sau al oricaruia dintre subcontractantii sai; executantul va selecta traseele, va alege si va folosi vehiculele si va limita si repartiza incarcaturile, in asa fel incat traficul suplimentar ce va rezulta in mod inevitabil din deplasarea materialelor, echipamentelor, instalatiilor sau altora asemenea, de pe si pe santier, sa fie limitat, in masura in care este posibil, astfel incat sa nu produca deteriorari sau distrugeri ale drumurilor si podurilor respective.

           (2) In cazul in care se produc deteriorari sau distrugeri ale oricarui pod sau drum care comunica cu/sau care se afla pe traseul santierului, datorita transportului materialelor, echipamentelor, instalatiilor sau altora asemenea, executantul are obligatia de a despagubi achizitorul impotriva tuturor reclamatiilor privind avarierea respectivelor poduri sau drumuri.
10.9 - Pe parcursul executiei lucrarii, executantul are obligatia:

de a evita, pe cat posibil, acumularea de obstacole inutile in locul in care se executa lucrarea;

de a depozita sau retrage orice utilaje, echipamente, instalatii, surplus de materiale;
de a aduna si indeparta de la locul in care se executa lucrarea daramaturile, molozul sau lucrarile provizorii de orice fel, care nu mai sunt necesare.

11. Obligatiile achizitorului

11.1 - Achizitorul are obligatia sa plateasca executantului pretul convenit pentru executia si finalizarea lucrarilor  “Reparatii curente in parcul Carol Schreter din municipiul Petrosani”.
11.2 - (1) Achizitorul are obligatia de a pune la dispozitia executantului, fara plata, daca nu s-a convenit altfel, urmatoarele:

amplasamentul lucrarii, liber de orice sarcina;

caile de acces rutier.
11.3 - Achizitorul este pe deplin responsabil de exactitatea documentelor si a oricaror alte informatii furnizate executantului precum si pentru dispozitiile sale.
12.  Sanctiuni pentru neindeplinirea culpabila a obligatiilor 
12.1 - In cazul in care, din vina sa exclusiva, executantul nu reuseste sa-si indeplineasca obligatiile asumate prin contract, atunci achizitorul este indreptatit de a deduce din pretul contractului, ca penalitati, o suma echivalenta cu 0,1% din pretul contractului pentru fiecare zi de intarziere pana la indeplinirea efectiva a obligatiilor.

12.2 - In cazul in care achizitorul nu onoreaza facturile in termen de 30 de zile de la primirea acestora, atunci executantul este îndreptătit să-i pretindă, ca penalităţi, o sumă echivalentă cu 0,1% din plata neefectuata pentru fiecare zi de intarziere, pana la indeplinirea efectiva a obligatiilor. 
12.3 - Nerespectarea obligatiilor asumate prin prezentul contract de catre una dintre parti, in mod culpabil si repetat, da dreptul partii lezate de a considera contractul de drept reziliat si de a pretinde plata de daune-interese.
12.4 - Achizitorul isi rezerva dreptul de a renunta oricand la contract, printr-o notificare scrisa adresata executantului fara nici o compensatie, daca acesta din urma da faliment, cu conditia ca aceasta renuntare sa nu prejudicieze sau sa afecteze dreptul la actiune sau despagubire pentru executant. In acest caz, executantul are dreptul de a pretinde numai plata corespunzatoare pentru partea din contract executata pâna la data denuntarii unilaterale a contractului.
Clauze specifice

13. Garanţia de bună execuţie a contractului

13.1 - Executantul se obligă să constituie garanţia de bună execuţie a contractului în cuantum de 10%  din valoarea contractului fara TVA. 

13.2 - Termenul de constituire a garantiei de buna executie este de maxim 5 zile lucratoare de la data semnarii contractului.

13.3 - Garanția de bună execuție se poate constitui astfel: 

-virament bancar intr-un cont deschis la dispozitia autoritatii contractante sau instrument de garantare emis in conditiile legii de o societate bancara sau de o societate de asigurari; 

-in cazul in care valoarea garantiei de buna executie este mai mica de 5.000 lei, achizitorul are dreptul de a accepta constituirea acesteia prin depunerea la casierie a unor sume in numerar; 

-retineri succesive din sumele datorate pentru facturi partiale.
13.4 - În situația în care garanţia de bună execuţie  se constituie prin reţineri succesive din sumele datorate pentru facturi parţiale, executantul are obligaţia de deschide un cont de disponibil distinct  la dispoziţia autorităţii contractante, la unitatea Trezoreriei Statului din cadrul organului fiscal competent. Suma iniţială care se depune de către contractant în contul de disponibil astfel deschis nu trebuie să fie mai mică de 0,5% din preţul contractului fara TVA. Pe parcursul îndeplinirii contractului, autoritatea contractantă urmează să alimenteze acest cont de disponibil prin reţineri succesive din sumele datorate şi cuvenite contractantului până la concurenţa sumei stabilite drept garanţie de bună execuţie în documentaţia de atribuire. Autoritatea contractantă va înştiinţa executantul despre vărsământul efectuat, precum şi despre destinaţia lui. Din contul de disponibil deschis la Trezoreria Statului pe numele executantului pot fi dispuse plăţi atât de către contractant, cu avizul scris al autorităţii contractante care se prezintă unităţii Trezoreriei Statului, cât şi de unitatea Trezoreriei Statului, la solicitarea scrisă a autorităţii contractante în favoarea căreia este constituită garanţia de bună execuţie. Contul astfel deschis este purtător de dobândă în favoarea executantului.

13.5 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă executantul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru atat executantului, cat si emitentului instrumentului de garantere, precizând totodată obligaţiile care nu au fost respectate, precum si modul de calcul al prejudiciului. In situatia executarii garantiei de buna executie, partial sau total, contractantul are obligatia de a reintregi garantia in cauza raportat la restul ramas de executat.
13.6 - Achizitorul se obligă să restituie garanţia de bună execuţie dupa cum urmeaza:

- 70% din valoarea garanţiei, în termen de 14 zile de la data încheierii procesului-verbal de recepţie la terminarea lucrărilor, dacă nu a ridicat pana la acea data pretenţii asupra ei, iar riscul pentru vicii ascunse este minim;

- restul de 30% din valoarea garanţiei, la expirarea perioadei de garanţie a lucrărilor executate, pe baza procesului-verbal de recepţie finală.

14. Inceperea si executia lucrarilor
14.1 - Executantul are obligaţia de a începe lucrările in termen de maxim 3 zile de la primirea ordinului in acest sens din partea achizitorului.
14.2 - În cazul în care executantul întârzie începerea lucrărilor, achizitorul este îndreptăţit să-i fixeze executantului un termen până la care activitatea să intre în normal şi să îl avertizeze că, în cazul neconformării, la expirarea termenului stabilit îi va rezilia contractul.
14.3 - (1) Achizitorul are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile din anexele la contract. 

(2) Executantul are obligaţia de a asigura accesul reprezentantului achizitorului la locul de muncă, în ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract.
14.4 - (1) Materialele trebuie să fie de calitatea prevăzută în documentaţia de execuţie. 

(2) Executantul are obligaţia de a asigura instrumentele, utilajele şi materialele necesare pentru verificarea, măsurarea şi testarea lucrărilor. Costul probelor şi încercărilor, inclusiv manopera aferentă acestora, revin executantului.

(3) Probele neprevăzute şi comandate de achizitor pentru verificarea unor lucrări sau materiale puse în operă vor fi suportate de executant dacă se dovedeşte că materialele nu sunt corespunzătoare calitativ sau că manopera nu este corespunzătoare. În caz contrar, achizitorul va suporta aceste cheltuieli.

14.5 - (1) Executantul are obligaţia de a nu acoperi lucrările care devin ascunse, fără aprobarea achizitorului.

(2) Executantul are obligaţia de a notifica achizitorului, ori de câte ori astfel de lucrări, inclusiv fundaţiile, sunt finalizate, pentru a fi examinate şi măsurate.

(3) Executantul are obligaţia de a dezveli orice parte sau părţi de lucrare, la dispoziţia achizitorului, şi de a reface această parte sau părţi de lucrare, dacă este cazul.

15. Intarzierea si sistarea lucrarilor
15.1 - In cazul in care: 

volumul sau natura lucrarilor neprevazute; sau

conditiile climaterice exceptional de nefavorabile; sau
oricare alt motiv de intarziere care nu se datoreaza executantului si nu a survenit prin incalcarea contractului de catre acesta; 
indreptatesc executantul de a solicita prelungirea termenului de executie a lucrarilor sau a oricarei parti a acestora, atunci, prin consultare, partile vor stabili orice prelungire a duratei de executie la care executantul are dreptul.

15.2 - (1)Suspendarea executiei lucrarilor din motivul prevazut la punctele ii) si iii) se realizeaza la dispozitia scrisa a achizitorului.

            (2)Declararea termenului contractual va fi calculata luand in considerare perioada de suspendare adaugandu-se o durata suplimentara apreciata de comun acord pentru reintrarea in ritmul normal.

             (3)Achizitorul poate oricand dispune executantului, prin notificare prealabila, suspendarea executarii unei parti sau a tuturor lucrarilor. 

15.3 - Fara a prejudicia dreptul executantului conform clauzei 12.2, acesta are dreptul de a sista lucrarile sau de a diminua ritmul executiei, daca achizitorul nu plateste in termenul prevazut la clauza 18.1; in acest caz va notifica, in scris, acest fapt achizitorului.

16. Finalizarea lucrarilor

16.1 - (1) La finalizarea lucrarilor, executantul are obligatia de a notifica, in scris, achizitorului ca sunt indeplinite conditiile de receptie solicitand acestuia convocarea comisiei de receptie.

          (2) Pe baza situatiilor de lucrari executate confirmate si a constatarilor efectuate pe teren, achizitorul va aprecia daca sunt intrunite conditiile pentru a convoca comisia de receptie. In cazul in care se constata ca sunt lipsuri sau deficiente, acestea vor fi notificate executantului, stabilindu-se si termenele pentru remediere si finalizare. Dupa constatarea remedierii tuturor lipsurilor si deficientelor, la o noua solicitare a executantului, achizitorul va convoca comisia de receptie.

16.2 - Comisia de receptie are obligatia de a constata stadiul indeplinirii contractului prin corelarea prevederilor acestuia cu documentatia de executie si cu reglementarile in vigoare in functie de constatarile facute, achizitorul are dreptul de a aproba sau de a respinge receptia.

17. Perioada de garantie acordata lucrarilor
17.1 - Perioada de garantie decurge de la data receptiei la terminarea lucrarilor si pâna la receptia finala.

17.2 - Perioada de garanţie este de 12 de luni de la terminarea lucrărilor.
17.3 - (1) In perioada de garantie, executantul are obligatia, in urma dispozitiei date de achizitor, de a executa toate lucrarile de modificare, reconstructie si remediere a viciilor, si altor defecte a caror cauza este nerespectarea clauzelor contractuale.

          (2) Executantul are obligatia de a executa toate activitatile prevazute la alin.(1), pe cheltuiala proprie, in cazul in care ele sunt necesare datorita:

utilizarii de materiale, de instalatii sau a unei manopere neconforme cu prevederile contractului; sau

neglijentei sau neindeplinirii de catre executant a oricareia dintre obligatiile explicite sau implicite care ii revin in baza contractului.
17.4 - In cazul in care executantul nu executa lucrarile prevazute la clauza 16.1 alin.(2), achizitorul este indreptatit sa angajeze si sa plateasca alte persoane care sa le execute. Cheltuielile aferente acestor lucrari vor fi recuperate de catre achizitor de la executant sau retinute din sumele cuvenite acestuia.

18. Modalitati de plata

18.1 - Achizitorul are obligatia de a efectua plata catre executant in termen de 30 zile de la primirea facturii de catre acesta. 
18.2 - Daca achizitorul nu onoreaza facturile in termen de 30 zile de la expirarea perioadei convenite, atunci executantul are dreptul de a sista executarea lucrarilor sau de diminua ritmul executiei. Imediat ce achizitorul isi onoreaza restanta, executantul va relua executarea lucrarilor in cel mai scurt timp posibil.

18.3 – Pentru lucrarile ce fac obiectul prezentului contract nu se va acorda avans executantului.
18.4 - (1) Platile partiale trebuie sa fie facute, la cererea executantului, la valoarea lucrarilor executate conform contractului si în cel mai scurt timp posibil. Lucrarile executate trebuie sa fie dovedite ca atare printr-o situatie de lucrari provizorii, întocmita astfel încât sa asigure o rapida si sigura verificare a lor. 

            (2) Platile partiale nu influenteaza responsabilitatea si garantia de buna executie a executantului; ele nu se considera, de catre achizitor, ca receptie a lucrarilor executate.
18.5 - Plata facturii finale se va face imediat dupa verificarea si acceptarea situatiei de plata definitive de catre achizitor. Daca verificarea se prelungeste din diferite motive, dar, în special, datorita unor eventuale litigii, contravaloarea lucrarilor care nu sunt în litigiu va fi platita imediat.

18.6 - Contractul nu va fi considerat terminat pâna când procesul-verbal de receptie finala nu va fi semnat de comisia de receptie, care confirma ca lucrarile au fost executate conform contractului. Receptia finala va fi efectuata conform prevederilor legale, dupa expirarea perioadei de garantie. Plata ultimelor sume datorate executantului, pentru lucrarile executate, nu va fi conditionata de eliberarea certificatului de receptie finala.

19. Ajustarea  pretului contractului

19.1- Pentru lucrarile executate, platile datorate de achizitor executantului sunt cele declarate in propunerea financiara, anexa la contract.

19.2 - Pretul contractului este ferm, nu se actualizeaza, nu se ajusteaza.

20. Asigurari
20.1 - (1) Executantul are obligatia de a incheia, inainte de inceperea lucrarilor, o asigurare ce va cuprinde toate riscurile ce ar putea apare privind lucrarile executate, utilajele, instalatiile de lucru, echipamentele, materialele pe stoc, personalul propriu si reprezentantii imputerniciti sa verifice, sa testeze sau sa receptioneze lucrarile precum si daunele sau prejudiciile aduse catre terte persoane fizice sau juridice.

            (2) Asigurarea se va încheia cu o agentie de asigurare. Contravaloarea primelor de asigurare va fi suportata de catre executant din capitolul “Cheltuieli indirecte”.

            (3) Executantul are obligatia de a prezenta achizitorului, ori de câte ori i se va cere, polita sau politele de asigurare si recipisele pentru plata primelor curente (actualizate).

            (4) Executantul are obligatia de a se asigura ca subantreprenorii au încheiat asigurari pentru toate persoanele angajate de ei. El va solicita subantreprenorilor sa prezinte achizitorului, la cerere, politele de asigurare si recipisele pentru plata primelor curente (actualizate).

20.2 Achizitorul nu va fi responsabil pentru nici un fel de daune-interese, compensatii platibile prin lege, în privinta sau ca urmare a unui accident sau prejudiciu adus unui muncitor sau altei persoane angajate de executant, cu exceptia unui accident sau prejudiciu rezultând din vina persoanei achizitorului, a agentilor sau a angajatilor acestuia.

21. Amendamente 

21.1 - Partile contractante au dreptul, pe durata indeplinirii contractului, de a conveni modificarea clauzelor contractului, prin act aditional, numai în cazul aparitiei unor circumstante care lezeaza interesele comerciale legitime ale acestora si care nu au putut fi prevazute la data incheierii contractului.

Cesiunea

22.1 - Executantul are obligatia de a nu transfera total sau partial obligatiile si/sau drepturile sale asumate prin prezentul contract.

22.2 - Prin exceptie de la prevederile art.22.1, in aplicarea prevederilor art.218 din Legea nr.98/2016, este posibila cesiunea de creanta in favoarea subcontractantilor legata de partea/partile din contract care sunt indeplinite de catre acestia.

23. Subcontractanti - daca este cazul
23.1 -  (1) Executantul are obligatia de a incheia contracte cu subcontractantii desemnati, in aceleasi conditii in care el a semnat contractul cu achizitorul.

            (2) Achizitorul poate efectua plati corespunzatoare partii/partilor din contract indeplinite de catre subcontractantii propusi de executant, daca acestia solicita la momentul incheierii contractului de achizitie publica sau la momentul introducerii lor in contract.
            (3) Achizitorul efectueaza platile directe catre subcontractantii agreati doar atunci cand prestatia acestora este confirmata prin documente agreate de toate cele 3 parti, respectiv achizitor, executant si subcontractant sau de achizitor si subcontractant atunci cand, in mod nejustificat, executantul blocheaza confirmarea executarii obligatiilor asumate de subcontractant. 

           (4)  Dispozitiile prevazute la alin.(1)-(3) nu diminueaza raspunderea executantului in ceea ce priveste modul de indeplinire a contractului de achizitie publica.

23.2 - (1) Executantul are obligatia de a prezenta la incheierea contractului, toate contractele incheiate cu subcontractantii desemnati.

           (2) Lista subcontractantilor, cu datele de recunoastere ale acestora, cat si contractele incheiate cu acestia se constituie in anexe la contract.

23.3 - (1) Executantul este pe deplin raspunzator fata de achizitor de modul in care indeplineste contractul.

            (2) Subcontractantul este pe deplin raspunzator fata de prestator de modul in care isi indeplineste partea sa din contract.

            (3) Executantul are dreptul de a pretinde daune-interese subcontractantilor daca acestia nu isi indeplinesc partea lor din contract.

23.4 - (1) Executantul poate schimba oricare subcontractant numai daca acesta nu si-a indeplinit partea sa din contract. Schimbarea subcontractantului nu va modifica pretul contractului si va fi notificata achizitorului. 

           (2)  Contractele de subcontractare vor fi prezentate cu cel putin 15 zile inainte de momentul inceperii executarii lucrarilor de catre noii subcontractanti.

            (4)  Noii subcontractanti au obligatia de a transmite certificatele si alte documente necesare pentru verificarea inexistentei unor situatii de excludere si a resurselor/capabilitatilor corespunzatoare partilor de implicare in contractul de achizitie publica.
24. Modalitati de incetare a contractului

24.1. - Contractul va înceta de drept dacă în termen 10 zile de la data emiterii ordinului de începere, executantul nu a demarat executia lucrarilor în cauză, fara a mai fi necesara punerea in intarziere si fara orice alta formalitate prealabila.
24.2. Rezilierea contractului din vina executantului

Achizitorul poate rezilia contractul cu efecte depline (de jure) după acordarea unui preaviz de 7 zile executantului, fără necesitatea unei alte formalităţi şi fără intervenţia vreunei autorităţi sau instanţe de judecată, în oricare dintre situaţiile următoare, dar nelimitându-se la acestea:

a) executantul nu executa lucrarile cu respectarea reglementărilor referitoare la condiţiile de muncă şi de protecţie a mediului înconjurător;

b) după semnarea contractului, executantul cesionează drepturile sale din contract sau subcontractează fără a avea acordul prealabil al achizitorului;

c) executantul declară că nu-şi poate îndeplini obligaţiile contractuale;

d) după semnarea contractului, executantul a fost condamnat pentru o infracţiune în legătură cu exercitarea profesiei printr-o hotărâre judecătorească definitivă;

e) executantul nu transmite achizitorului modificările care au avut loc în structura organizaţională care implică o schimbare cu privire la personalitatea juridică, natura sau controlul executantului, cu excepţia situaţiei în care asemenea modificări sunt înregistrate într-un act adiţional la contract;
f) executantul se afla, la momentul atribuirii contractului sau va fi pe parcursul derularii acestuia, in una din situatiile care ar fi determinat excluderea sa din procedura de atribuire potrivit art.164-167 din Legea nr.98/2016 privind achizitiile publice;
g) contractul nu ar fi trebuit sa fie atribuit executantului, avand in vedere o incalcare grava a obligatiilor care rezulta din legislatia europeana relevanta si care a fost constatata printr-o decizie a Curtii de Justitie a Uniunii Europene;     
24.3. - In cazurile prevazute la art.24, executantul are dreptul de a pretinde numai plata corespunzatoare pentru partea de contract indeplinita pana la data rezilierii/denuntarii unilaterale a contractului, fara nicio alta compensatie.

25. Forta majora

25.1 - Forta majora este constatata de o autoritate competenta.

25.2 - Forta majora exonereaza partile contractante de indeplinirea obligatiilor asumate prin prezentul contract, pe toata perioada in care aceasta actioneaza.

25.3 - Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.
25.4 - Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.

25.5 - Daca forta majora actioneaza sau se estimeaza ca va actiona o perioada mai mare de 6 luni, fiecare parte va avea dreptul sa notifice celeilalte parti incetarea de plin drept a prezentului contract, fara ca vreuna din parti sa poata pretinde celeilalte daune-interese.

26. Solutionarea litigiilor
26.1 - Achizitorul si executantul vor face toate eforturile pentru a rezolva pe cale amiabila, prin tratative directe, orice neintelegere sau disputa care se poate ivi intre ei in cadrul sau in legatura cu indeplinirea contractului.

26.2 - Daca, dupa 15 de zile de la inceperea acestor tratative neoficiale, achizitorul si executantul nu reusesc sa rezolve in mod amiabil o divergenta contractuala, fiecare dintre parti poate solicita ca disputa sa fie solutionata de catre instantele judecatoresti din Romania. 

27. Limba care guverneaza contractul
27.1 - Limba care guverneaza contractul este limba romana.
28. Comunicari

28.1 - (1) Orice comunicare intre parti, referitoare la indeplinirea prezentului contract, trebuie sa fie transmisa in scris.

           (2) Orice document scris trebuie inregistrat atat in momentul transmiterii cat si in momentul primirii.

28.2 - Comunicarile intre parti se pot face si prin telefon, telegrama, telex, fax sau e-mail cu conditia confirmarii in scris a primirii comunicarii.

29. Legea aplicabila contractului
29.1 - Contractul va fi interpretat conform legilor din Romania.

29.2 - Prezentul contract se completeaza cu orice clauze imperative impuse de legea 98/2016 si legislatia complementara, acestea devenind obligatorii pentru parti.

Partile au inteles sa incheie azi .............. prezentul contract in trei exemplare, doua exemplare pentru achizitor si un exemplar pentru executant.    

	ACHIZITOR,

Direcția Administrarea Domeniului Public si Privat
	EXECUTANT,

